చెన్నై: తమిళనాడు మత్స్యకారుడిని శ్రీలంక నావికాదళం కాల్చి చంపిన ఘటనపై తక్షణం జోక్యం చేసుకోవాలని కోరుతూ ముఖ్యమంత్రి పళని స్వామి ప్రధాని మోదీకి లేఖ రాశారు. భారత్లో శ్రీలంక హైకమిషనర్ను వెంటనే పిలిపించాలని, ఎలాంటి హెచ్చరికలు లేకుండా కాల్పులకు తెగబడటం, గత ఒప్పందాలను తుంగలో తొక్కడంపై బలంగా నిరసన తెలియజేయాలని, కేంద్ర ప్రభుత్వం, తమిళనాడు ప్రభుత్వం మనోభావాలను బలంగా వినిపించాలని ఆయన మోదీకి విజ్ఞప్తి చేశారు. ఇది మత్స్యకారుల బతుకుదెరువుకు సంబంధించిన చాలా సున్నితమైన అంశమని, అమాయకులైన జాలర్ల ప్రాణాలను కాపాడాల్సిన బాధ్యత భారత ప్రభుత్వంపై ఉందని పళనిస్వామి అన్నారు. సోమవారం రాత్రి 22 ఏళ్ల తమిళ జాలరిని శ్రీలంక నావికాదళం కాల్చి చంపింది. ఈ ఘటనపై మంగళవారం రామేశ్వరంలో మంగళవారం పెద్దఎత్తున మత్స్యకారులు ఆందోళన చేపట్టారు. శ్రీలంక నావికా దళానికి వ్యతిరేకంగా నిరసనలు తెలిపారు. ప్రతిపక్ష డీఎంకే అధ్యక్షుడు స్టాలిన్ సహా పలువురు నేతలు  ఈ ఘటనను తీవ్రంగా ఖండించారు. జాలర్లకు సంఘీభావం తెలిపారు. కేంద్రం జోక్యానికి డిమాండ్ చేశారు.
chennai: tamilanadu matsyakaarudini srilanka naavikaadalam kaalchi champina ghatanapai takshanam jokyam chesukovalani korutu mukhyamantri palani swami pradhaani modeeki lekha raasaaru. bhaaratlo srilanka hycomitionernu ventane pilipinchaalani, elanti heccharikalu lekunda kaalpulaku tegabadatam, gatha oppandaalanu tungalo tokkadampai balangaa nirasana teliyajeyaalani, kendra prabhutvam, tamilanadu prabhutvam manobhaavaalanu balangaa vinipinchaalani aayana modeeki vignapti chesaru. idhi matsyakaarula batukuderuvuku sambandhinchina chala sunnitamaina amsamani, amaayakulaina jalarla praanaalanu kaapaadaalsina baadhyata bhaarata prabhutvampai undani palaniswamy annaru. somavaram raatri 22 ella tamila jaalarini srilanka naavikaadalam kaalchi champindi. ee ghatanapai mangalavaaram rameshwaramlo mangalavaaram peddaettuna matsyakaarulu aandolana chepattaru. srilanka navika dalaaniki vyatirekamgaa nirasanalu telipaaru. pratipaksha dmca adhyakshudu stallin sahaa paluvuru nethalu  ee ghatananu teevramgaa khandinchaaru. jaalarlaku sanghibhavam telipaaru. kendram jokyaniki demand chesaru.